[{"text_idx": "#000000", "text": "Safle Gwersyll a Cherbydau Byw Ynddynt"}, {"text_idx": "#000001", "text": "Mae gwersylla yn brofiad hollol unigryw ar gyfer unrhyw un sy\u2019n dod i Dinefwr. Mae\u2019r lle arbennig hwn yn golygu y byddwch yn aros ar dir sydd yng ngofal Ymddiriedolaeth Genedlaethol Dinefwr, yr Ymddiriedolaeth Bywyd Gwyllt a CADW."}, {"text_idx": "#000002", "text": "Nifer gyfyngedig iawn o leoedd sydd ar gael ar ein cae Gwersylla a hefyd y safle Cerbydau Byw a Chysgu. Rhagwelwn y bydd y ddau safle yn llenwi yn fuan felly byddem yn eich cynghori i archebu\u2019n gynnar os dymunwch aros ar y safle."}, {"text_idx": "#000003", "text": "Ni yw\u2019r unig w\u0302yl ym Mhrydain sy\u2019n cynnig profiad anhygoel fel hwn. Byddwch yn gwersylla dan y se\u0302r, wrth droed olion castell hanesyddol. O fewn tafliad carreg o gae yr w\u0302yl, bydd sw\u0302n anifeiliaid i\u2019w glywed yn y goedwig yn eich ymyl ac ystlumod yn hedfan yn y nos. Caiff llawer o\u2019r bywyd gwyllt ei warchod felly efallai y gwelwch y gwartheg gwyn, glo\u0308ynnod byw prin, moch daear neu geirw."}, {"text_idx": "#000004", "text": "Mae\u2019r maes gwersylla o fewn 5 munud o fynedfa\u2019r w\u0302yl."}, {"text_idx": "#000005", "text": "Mae tocynnau safle gwersylla a safle cerbydau byw-a-chysgu yn rhoi mynediad i\u2019r safle gwersylla a\u2019r safle cerbydau byw-a-chysgu o ddydd Gwener 7 Gorffennaf 2023 10am \u2013 dydd Llun 10 Gorffennaf 10am."}, {"text_idx": "#000006", "text": "Pan fyddwch yn archebu eich tocyn cofiwch ychwanegu tocyn Gwersylla a nodi faint o bobl fydd yn aros ar eich llain. Nid yw pris tocyn penwythnos yn cynnwys y safle Gwersylla na Cherbydau Byw a Chysgu."}, {"text_idx": "#000007", "text": "Ydych chi\u2019n hoffi cysgu o dan y se\u0302r ond yn llai brwd dros godi pabell? Rydyn ni wedi ffurfio partneriaeth a\u0302 Glampio Cymru a fydd yn dod a\u0302\u2019u pebyll cain sia\u0302p cloch i Beyond the Border eleni."}, {"text_idx": "#000008", "text": "Byddan nhw\u2019n darparu amrywiaeth o opsiynau o\u2019u pabell gloch sylfaenol i\u2019r dewis moethus. Bydd y Pebyll Cloch wedi\u2019u lleoli\u2019n gyfleus ar y Safle Gwersylla, ychydig funudau yn unig ar droed o ganolfan yr w\u0302yl."}, {"text_idx": "#000013", "text": "Sylwch nad yw\u2019r ffi fynediad i\u2019r w\u0302yl wedi\u2019i chynnwys. Mae\u2019n rhaid prynu tocynnau ar waha\u0302n trwy wefan Beyond the Border"}, {"text_idx": "#000014", "text": "Mae glampio ar gael ar gyfer pobl sydd a\u0302 thocyn penwythnos yn unig."}, {"text_idx": "#000015", "text": "Gwnewch yn siw\u0302r eich bod yn prynu tocyn Penwythnos yr W\u0302yl ar gyfer 7 Gorffennaf cyn archebu gyda Glampio Cymru."}, {"text_idx": "#000016", "text": "Nid oes angen i chi brynu tocyn Safle Gwersylla trwy swyddfa docynnau Beyond the Border pan fyddwch yn archebu Glampio gan fod hyn wedi\u2019i gynnwys yn y pris."}, {"text_idx": "#000018", "text": "Mae Telerau ac Amodau llawn Glampio Cymru ar gael ar eu gwefan. Sylwch na ellir archebu Pebyll Glampio trwy Beyond the Border a bod rhaid eu prynu cyn yr w\u0302yl. Ni ellir eu prynu ar safle\u2019r w\u0302yl."}, {"text_idx": "#000019", "text": "Cwmni Cyfyngedig a gofrestrwyd yng Nghaerdydd"}, {"text_idx": "#000028", "text": "Chwedleuwyr yng Nghymru \u2013 FEST"}]